বাবার বিরুদ্ধে ধর্ষণের মারাত্মক অভিযোগ এনেছিল নাবালিকা মেয়ে। ২০১৩ সালের অগস্ট মাসে যথন মুম্বইয়ের ঠানের বাসিন্দা নাবালিকা এই অভিযোগ এনেছিল, তখন তার বয়স ছিল ১৬ বছর। তার অভিযোগ ছিল, রাতে মা-বাবার সঙ্গে ঘুমনোর সময়ে নিজের বাবা অশালীনভাবে তার গায়ে হাত দিত। শুধু তাই নয়, বেশ কয়েকবার নিজের বাবাই তাকে ধর্ষণও করেছিল।
এক সর্বভারতীয় দৈনিকের খবর অনুযায়ী, এই অভিযোগের ভিত্তিতেই ওই নাবালিকার দিনমজুর বাবাকে ২০১৪ সালের এপ্রিল মাসে গ্রেফতার করে মুম্বই পুলিশ। তার বিরুদ্ধে পসকো আইনে মামলা দায়ের করে।  প্রায় সাড়ে তিন বছর আদালতে মামলা চলার পরে অবশেষে বিচার পেলেন অভিযুক্ত বাবা। আদালতে নিজের জবানবন্দি দেওয়ার সময়েই ওই নাবালিকা স্বীকার করে নেয়, বাবার সঙ্গে তার ঝগড়া হয়েছিল। আর তার প্রতিশোধ নিতেই নিজের বাবার বিরুদ্ধে এমন মারাত্মক অভিযোগ এনেছিল সে। 
আরও পড়ুন
চোখের সামনে মা-কে পুড়তে দেখেছে ৩ বছরের মেয়ে। দেখুন ভিডিও
নির্ভয়া কাণ্ডে অভিযুক্ত সেই ‘নাবালক’ ধর্ষক আজ কী করছে? এমনটা এদেশেই সম্ভব
বিষয়টি পরিষ্কার হওয়ার পরেই অভিযোগকারিণীর বিরুদ্ধে কড়া মনোভাব দেখান ঠানের আদালতের বিচারক। স্পষ্টই জানান, আইনের অপব্যবহারের জন্য নাবালিকা হলেও ওই মেয়েটির বিরুদ্ধে আইনানুগ ব্যবস্থা নেওয়া হবে। নির্দেশে আদালত বলে, ‘অভিযোগকারিণী যে পসকো আইনের অপব্যবহার করেছে, এবিষয়ে কোনও সন্দেহ নেই। এই মিথ্যে অভিযোগের জন্য তার বাবাকে তিন বছর জেল খাটতে হয়েছে। মানসিক যন্ত্রণা, ট্রমার শিকার হতে হয়েছে।’ এই ধরনের মিথ্যে অভিযোগ যাতে ভবিষ্যতে কেউ না করতে পারে, তা নিশ্চিত করতেই অভিযোগকারিণীর বিরুদ্ধে অত্যন্ত কড়া মনোভাব দেখান ঠানের আদালত। 
এখন দেখার, কী ‘শাস্তি’ অপেক্ষা করছে মেয়ের জন্য!